text: Svindlet for mindst en million
  25 februar 2013 kl. 14.40
  Politiet efterlyser virksomheder, der er blevet snydt af et firma, der kalder sig Kommune-service. Indtil nu har 13 virksomheder mistet omkring en million kroner.
  Onsdag kunne vi her i TV SYD fortælle om flere virksomheder i Trekantområdet, der er blevet udsat for svindel.
  Blandt andet vognmand Martin Gade fra Vejle, der har leveret køreplader for 400.000 kroner til Kommune-service, der køber stort ind, undlader at betale og lader varerne forsvinde.
  Ind til nu har omkring 13 virksomheder mistet omkring en million kroner på svindlen.
  Politiet efterforsker sagen og vil gerne kontakt med virksomheder, der er blevet snydt af Kommune-service.
  